CONVOCATORIA DO IX PREMIO HONORÍFICO Á MULLER EMPRESARIA 2015 "DOÑA MARUJA GUTIÉRREZ".
ADMINISTRACIÓN LOCAL — Municipal — Lalín (Outros documentos, notificacións e informacións públicas, 23/01/2015)

O Concello de Lalín convoca o IX Premio Honorífico á Muller Empresaria 2015 “DNA. MARUJA GUTIÉRREZ” conforme ás seguintes Bases, aprobadas pola Xunta de Goberno Local en sesión celebrada o día 19 de xaneiro de 2015. A presente convocatoria ten por obxecto a concesión do IX Premio Honorífico á Muller Empresaria 2015 “DNA. MARUJA GUTIÉRREZ” organizado polo Concello de Lalín, a través da Oficina de Igualdade. Este premio nace co fin de difundir as aportacións das mulleres empresarias e emprendedoras á sociedade, promovendo a transformación de estereotipos sexistas e rachando coas situacións de discriminación por razón de xénero, así coma para estimular e recoñecer o esforzo e a traxectoria de mulleres que están desenvolvendo unha labor importante e relevante no ámbito da igualdade de oportunidades, e para que serva de exemplo para toda a sociedade e referente para as novas xeracións de mulleres. As Concellerías de Igualdade e Comercio do Concello de Lalín, convocan este premio para visibilizar e distinguir a profesionalidade, a capacidade de iniciativa empresarial e a traxectoria persoal e social da muller lalinense no 2015. Esta convocatoria rexerase polas bases que están a disposición das persoas interesadas na Oficina de Igualdade e na pax. web www.lalin.org Primeira.—O período de presentación de candidaturas comeza o día seguinte da súa publicación no Boletín Oficial de Pontevedra e remata o 3 de marzo de 2015, poderán ser presentadas pola propia empresaria ou a instancia de terceiros: asociacións empresariais, comerciais, de mulleres, sindicatos. Segunda.—Poderán optar ao premio: a) Empresarias (titular, promotora e/ou socia principal), con independencia da forma xurídica da súa empresa. b) O domicilio social da empresa debe estar ubicado en Lalín. c) A empresa debe estar legalmente constituída como mínimo nos últimos dezaoito meses. d) Destacar pola súa traxectoria tanto profesional, coma persoal ou no eido social. Terceira.—O Xurado outorgará catro premios repartidos nas seguintes categorías: a) Xoven empresaria. b) Empresaria innovadora. c) Traxectoria profesional “toda unha vida”. d) Mulleres en movemento, para mulleres ou asociacións de mulleres que traballan polo avance en igualdade. Cuarta.—O IX Premio Honorífico á Muller Empresaria será valorado por un xurado composto por persoas relevantes, procedentes dos ámbitos da igualdade de oportunidades, do mundo empresarial e institucional de Lalín. O fallo do xurado adoptarase por maioría simple e será inapelable. Quinta.—O Xurado valorará entre as candidatas os seguintes aspectos: Sexta.—As participantes interesadas en optar a este galardón ou aquelas persoas e institucións interesadas en propoñer a algunha candidata deberán remitir as candidaturas ata o día 3 de marzo de 2015 ao Rexistro Xeral do Concello de Lalín. Sétima.—As participantes interesadas en optar a este galardón ou aquelas persoas e institucións interesadas en propoñer a algunha candidata deberán aportar datos suficientes para poder recoñecer á persoa candidata, así como un breve currículo e/ou historia de vida. Oitava.—O Xurado ou a organización poderán solicitar información complementaria ás finalistas durante o proceso de deliberación. O premio poderase declarar deserto se a xuízo do Xurado as propostas presentadas non reúnen méritos suficientes ou non se axustan ás condicións establecidas na convocatoria. Novena.—A non aceptación ou incumprimento dalgunha destas bases supón a renuncia ao citado galardón. Décima.—A entrega de premios, que consistirá nunha peza orixinal realizada especificamente para este galardón, terá lugar en marzo de 2015 durante a celebración dun acto público. NOTA: Cada participante, polo mero feito de participar, acepta estas bases, así como a divulgación dos méritos a través dos medios de comunicación. Calquera outra circunstancia non prevista nas mesmas será resolta polo xurado, e as súas decisións serán inapelables. As Concellerías de Igualdade e Comercio do Concello de Lalín comprométense a gardar absoluta reserva e discreción sobre as propostas presentadas. O Concello de Lalín agradece a todas as persoas participantes a súa colaboración. Máis información: Oficina de Igualdade do Concello de Lalín Praza de Galicia, nº 1 Tfno.—986 78 00 14 igualdade@lalin. org www.lalin.org